**La mæ få klar det sjøl. Når pedagogikk og ergonomi går hånd i hånd».**

Dette er et tverrfaglig opplegg som er utarbeidet av Trondheim kommune, som barnehagen har satset på og jobbet med i flere år.

Vi vil fortsette å jobbe med dette og vi vil å ha fokus på barnas motoriske utvikling og la dem få utføre flest mulig oppgaver i hverdagen selv, i stedet for å hjelpe dem så mye som vi gjerne gjør, og vi vil tilrettelegger det fysiske miljøet, da oppstår det en vinn – vinn situasjon:

-vi styrker barnas utvikling

-vi fremmer de voksnes helse

**Vi jobber etter ergonomipyramiden med fokus på:**

* God løfteteknikk
* Unngår unødvendige løft og ugunstige arbeidsstillinger
* Bruker mer av barnas ressurser og utvikler deres selvstendighet og mestring

****

**Foreldrenes bidrag til «La mæ klar det sjøl»:**

* Ikke avlever barnet i armene til en voksen som står, sett barnet ned på gulvet, eller lever barnet til en voksen som sitter.
* Kle av barnet yttertøy, eller oppmuntre barnet til å gjøre det selv, når dere kommer til barnehagen.
* Følg gjerne barnet helt inn i barnehagen.
* Ikke ta med «up and go» bleier til barnehagen.
* Sørg for at vogna er klargjort for legging, monter inn seler og legg ned ryggen i vogna.
* Kjøp klær og skotøy som er lette for barna å kle på seg selv.
* La barna klare så mye som mulig selv hjemme også; klatre opp og ned av tripp trapp stolen, kle av og på seg selv, hente ting til matbordet og så videre.
* La barna rydde etter seg selv.